Publication: Magyar Közlöny
Issue: MK-1998-49 (Year: 1998, Number: 49)
Era: 1990-2004
Section: 1997. évi XLVI. törvény 8—9. §-aiban foglaltakat:
Paragraph Index: 421

11. Az Alapító Okirat 13.4. pontját követően a következő 13.5. ponttal egészül ki: „13.5. A közalapítvány szervezeti és működési szabályzatában kell rendelkezni: — olyan nyilvántartás vezetéséről, amelyből a kuratórium döntéseinek tartalma, időpontja és hatálya, illetve a döntést támogató és ellenzők számaránya (ha lehetséges személye) megállapíthatók, — a kuratórium döntéseinek az érintettekkel való közlési, illetve nyilvánosságra hozatali módjáról, — a közalapítvány működésével kapcsolatosan keletkezett iratokba való betekintés rendjéről, — a közalapítvány működésének, beszámolói közzétételének nyilvánosságáról.” A Kormány 1085/1998. (VI. 9.) Korm. határozata az Emberi Jogok Magyar Központja Közalapítvány Alapító Okiratának módosításáról

Source: https://magyarkozlony.hu/hivatalos-lapok/3df44ed6ab7889b23554975467c743f5d857b1e1/dokumentumok/66b170053f38adf923bda4f4eea0aa8d87e7ec23/letoltes